Lav et referat af nedenstående tekst:

Tekst:
Når 2. etape af Tour de France kommer til Holbæk den 2. juli, vil der være en gestus til den afdøde tidligere cykelrytter Chris Anker Sørensen. Nemlig et portræt på et noget større lærred, end man normalt ser. Rammen er nemlig en løbebane, og lærredet er et 30 gange 40 meter område af en fodboldbane i Holbæk Sportsby. Det er en robot fra den nordjyske virksomhed Turf Tank, der svinger penslen og maler portrættet med 100-200 liter maling. Vil hylde Chris Anker Sørensen Det er i forbindelse med indsamlingsinitiativet #forChris , at robotten, som normalt står for automatisk opstregning af sportsanlæg, skifter kridtstregerne ud med portrætmaling. Det har været muligt ved hjælp af 25 timers programmering. - Vi arbejder med sportsbranchen til daglig, og vi vil gerne være med til at hylde en dansk sportsstjerne. Vi ser det som en god mulighed for at bruge vores teknologi til at gøre noget unikt ved at realisere et kæmpe blikfang, siger CEO i Turf Tank, Mikkel Jacobsen, i en pressemeddelelse. - Derfor har vi valgt at hjælpe ildsjælene bag indsamlingen 'For Chris' med at skabe yderligere opmærksomhed omkring deres sag. Vi har valgt at donere alle ressourcer til at gøre dette storslåede projekt til virkelighed. Herunder kan du se generalprøven på det kæmpestore portræt: Indsamlingen #forChris har indtil videre indsamlet 1,1 mio. kroner, som dels gives til Chris Anker Sørensens efterladte kone og børn og dels til projektet Børn, Unge & Sorg.

Referat:
25 timers programmering har lært en robot fra virksomheden Turf Tank i Svenstrup at tegne et portræt af Chris Anker Sørensen i megaformat.